google/wiki40b huggingface dataset:
רוברט גרייבס

חייו

נולד בווימבלדון שבאנגליה. אמו, עמליה, הייתה נינתו של ההיסטוריון הגרמני הנודע לאופולד פון רנקה.
זכה למלגה לאוניברסיטת אוקספורד. עם תחילת מלחמת העולם הראשונה התגייס לגדוד הרובאים המלכותיים הוולשים (RWF), שם שירת כקצין והגיע עד לדרגת קפטן.
לאירועים שעבר גרייבס בשדה הקרב של מלחמת העולם הראשונה הייתה השפעה עצומה עליו. הוא פרסם את ספר שיריו הראשון ב-1916, אולם ניסה מאוחר יותר "להדחיק" את שירי המלחמה שלו. בקרב על הסום ב-1916 הוא נפצע פציעות קשות כל כך, שהוריו קיבלו ידיעה על מותו. אולם למרות זאת, הוא החלים, במחיר נזק תמידי לריאותיו, ובילה את שאר המלחמה באנגליה - למרות מאמציו לחזור לחזית.
ב-1917 מילא גרייבס תפקיד מרכזי בהצלת חברו המשורר, סיגפריד ששון, ממשפט צבאי בעוון נפקדות, וכתב למפקדו הצבאי מכתב המגנה את המלחמה. שני הקצינים נעשו לחברים בזמן ששרתו ב-RWF. הביוגרפיות של גרייבס מתעדות סיפור זה היטב. בעזרת ששון, פגש גרייבס את ווילפרד אוון, וזיהה את כשרונו. אוון נכח בחתונתו של גרייבס לננסי ניקולסון ב-1918.
לאחר נישואיו החל גרייבס ללמוד באוניברסיטת אוקספורד, וניסה להתפרנס על ידי ניהול חנות קטנה. עסקיו כשלו במהרה. ב-1926 הוא קיבל משרה באוניברסיטת קהיר, ונסע לשם עם אשתו, ילדיו והמשוררת לאורה רידינג. הוא ייסד את ה-"Seizin Press" יחד עם רידינג, והם חיברו יחדיו שני ספרים אקדמיים מצליחים - "A Survey of Modernist Poetry" ו-"A Pamphlet Against Anthologies". ב-1929 הוא עבר עם רידינג לספרד, אך הם נאלצו לעזוב ב-1936 בגלל מלחמת האזרחים.

קריירה ספרותית

ב-1929 פרסם גרייבס את האוטוביוגרפיה שלו "שלום ולא להתראות" (Goodbye to All That). למרות הצלחת האוטוביוגרפיה, היא עלתה לו במחיר כמה מחבריו.
ב-1934 פרסם גרייבס את ספרו המצליח ביותר, "אני, קלאודיוס". הוא השתמש במקורות קלאסיים, ובנה עלילה מורכבת ומושכת על חיי הקיסר הרומי קלאודיוס, עלילה שהורחבה בספר ההמשך "קלאודיוס האל" (1935). רומן היסטורי נוסף שלו, "הרוזן בליסאריוס" (1938), מספר על חייו של הגנרל הביזנטיני בליזריוס.
ב-1939 חזר גרייבס לאנגליה, והחל במערכת יחסים חדשה עם בריל הודג'. ב-1946 הקים מחדש את ביתו בדיה במיורקה, והוא נישא לבריל ב-1950.
ב-1948 פרסם את הספר מעורר המחלוקת "האלה הלבנה", ונסחף לסדרת רומנים ופרשיות אהבה עם ה"מוזות" שלו. ב-1949 פרסם ספר מדע בדיוני - "רוח מצפון". הוא התמנה לפרופסור לשירה באוקספורד, והחזיק במשרה זו מ-1961 עד 1966.
בשנת 1967 גרייבס הוציא לאור יחד עם עומר אלי-שאה תרגום חדש של הרובעיאת של עומר ח'יאם. מהר מאוד התרגום הפך להיות שנוי במחלוקת. תקפו את גרייבס בטענה שהוא מנסה לשבור את הקסם של התרגום המפורסם של אדוארד פיצג'רלד מהתקופה הוויקטוריאנית. בנוסף הייתה מחלוקת סביב כתב היד ששימש לתרגום. עלי-שאה ואחיו אידריס שאה אמרו שכתב היד נשמר אצל משפחתם במשך 800 שנים. L.P. Elwell-Sutton, חוקר המזרח מאוניברסיטת אדינבורו, טען שכתב היד הוא למעשה זיוף. הביקורת על התרגום פגע קשות בשם של גרייבס בגלל שהציבור ראה אותו הולך תמים אחרי ההונאה של האחים שאה.
פסטיבל הסרטים של שאנגחאי

פסטיבל הסרטים הבינלאומי של שנחאי (באנגלית: The Shanghai International Film Festival, בסינית: 上海国际电影节), בקיצור: SIFF הוא אחד מפסטיבלי הקולנוע הגדולים ביותר במזרח אסיה.
לצד פסטיבל הסרטים הבינלאומי של טוקיו , זהו אחד מפסטיבל הקולנוע הגדולים ביותר באסיה. פסטיבל שאנגחאי הראשון התקיים בין ה-7 ל-14 בפברואר 1993 והתקיים ברציפות עד לשנת 2001. בשנת 2003 בוטל הפסטיבל עקב התפרצות מגפת הסארס. מאז השקתו בשנת 1993, פסטיבל שנחאי נהפך להיות פסטיבל קולנוע בקטגוריית A.
תיירות בסנט לוסיה

לסנט לוסיה, אי באיים הקריביים, ישנה תעשיית תיירות גדולה יחסית, וזו מושכת אליה מעל ל-350,000 תיירים בשנה. בשל שטח הקרקע הקטן של המדינה, רוב הקידום הממשלתי מבוצע על ידי רשות התיירות של סנט לוסיה, בראשות היו"ר אגנס פרנסיס.

תעשיית התיירות

ענף התיירות בסנט לוסיה חיוני במיוחד, כיוון שמתמודד על המיקום הגבוה ביותר בתעשייה מבחינה כלכלית, לאחר תעשיית הבננות, ועשוי לזכות בו בעתיד. סנט לוסיה נוטה להיות פופולרית בשל מזג האוויר הטרופי שלה, חופיה ואתרי הנופש שלה.
תמונת ISO

תמונת ISO או ISO image, הוא כינוי לקובץ בינארי המכיל את כל המידע על מדיה מסוימת (בדרך כלל תקליטור).
אפיון שמירה זה שונה ממבנה הקבצים הרגילים כיוון שהוא מכיל את המידע כפי שהוא מופיע פיזית על המדיה, ולא במבנה של קבצים (אשר עלולים להיות חסרי כל סדר על המדיה עצמה). מכאן גם נובע השם, שכן הקובץ הוא כמו דמות המשתקפת מהמראה של מבנה הקבצים במדיה. דמויות ISO אינם קובצי ארכיון מכווצים (כגון ZIP ו-RAR) למרות הדמיון בשמירת מספר קבצים בקובץ אחד ולכן גודלם בדרך כלל זהה או גדול מגודל המדיה המקורית.
השימוש העיקרי של קובצי דמות ISO הוא להעברת עותקי תקליטורים ברשת האינטרנט. הפצות של GNU/לינוקס אימצו בחום את הפורמט הנ"ל להפצת מוצריהם ברשת, כדרך נוחה וקלה. הלקוח שמקבל את המוצר בדמות ISO, יכול להשתמש בו כתקליטור רגיל על ידי תוכנות לדימוי כוננים וירטואליים כמו DAEMON Tools.
לרוב דמויות ISO הן כבדות משקל (אם מדובר בתקליטור - כ־700 מגה בית של מידע), ולכן רבים ממפיצי הקבצים מציגים באתריהם את תוצאת תוכנת MD5SUM (אשר נותנת לכל קובץ מחרוזת תווים ייחודית), כדי שמורידי הדמויות יוכלו להשוות את המחרוזת המתקבלת על הקובץ המורד ולבדוק אם שום דבר לא נפגם בזמן ההורדה.
פורמט ISO הוא אחד הנפוצים בתחום הדיסקים, ניתן למצוא גם את סיומת img. על חלק מקבצי תמונת ISO. עם זאת, קובצי img נוהגים להיות בעל תוכן שונה במקצת. בנוסף משתמשים בסיומת UDF. כדי לציין שמערכת הקבצים בתוך תמונת ISO היא למעשה UDF ולא ISO 9660.
ישנם פורמטים נוספים לדמויות של תקליטורים, ביניהם BIN, פורמט nrg של חברת Nero ועוד, אך הם נפוצים פחות ופועלים על עקרון שונה.
מקור השם הוא בתקן ISO 9660 של ארגון התקינה הבינלאומי (ISO). מספר התקן (9660) נשמט מהשם.
ג'וזפה תומאזי די למפדוזה

תולדות חייו

תומאזי די למפדוזה נולד בפלרמו למשפחת אצולה שקרלוס השני מלך ספרד העניק לה את האי הקטן למפדוזה ב-1630. המשפחה מכרה את האי לממלכת שתי הסיציליות באמצע המאה ה-19, והשתקעה בפלרמו, שם היה לה ארמון. הוא היה לבן יחיד, לאחר שאחותו נפטרה בילדותה ממחלת הדיפטריה. למד בארמון המשפחה עם מורה פרטי שלימד אותו אנגלית, אמו, אליה היה קשור במיוחד, לימדה אותו צרפתית. אביו לא נטל חלק בחינוכו.
ב-1915 עבר לרומא במטרה ללמוד משפטים, אך פרוץ מלחמת העולם הראשונה שיבש תוכנית זו והוא התגייס לצבא האיטלקי. במהלך קרב קפורטו, בו השתתף, נלקח בשבי האוסטרו-הונגרי. הוא נמלט ממחנה השבויים בו הוחזק בהונגריה וחזר לאיטליה. עם תום המלחמה שוחרר מהצבא בדרגת לוטננט (סגן) וחזר לסיציליה. 
עם חזרתו למד שפות זרות (אנגלית, צרפתית, גרמנית ורוסית ידע על בוריין) והתלווה לאמו בטיולים באיטליה, צרפת ואנגליה. לאחר שקרא את "יוליסס" של ג'יימס ג'ויס החל להשתעשע ברעיון לכתוב רומן אודות משפחת אצולה שייסוב סביב ציר אירועים המתרחשים ביום אחד בחיי הגיבור. החומרים שאסף וכתב בתקופה זו יהוו חומר גלם לספרו "הברדלס". ב-1932 נסע ללטביה ונשא שם לאישה את הפסיכואנליטיקאית הגרמנית-בלטית אלכסנדרה וולף פון שטומרזה (Alexandra Wolff von Stomersee), שכונתה "ליסי", אותה הכיר שבע שנים קודם לכן בשגרירות איטליה בלונדון.
ב-1934 נפטר אביו והוריש לו את תוארי האצולה, את הארמון ושטחי אדמה בסיציליה. ב-1940 גויס שוב לצבא אך שוחרר עד מהרה. הוא, אמו ואשתו נמלטו לצפון סיציליה ושרדו שם במלחמת העולם השנייה, אולם הארמון המשפחתי והאחוזה בפלרמו נהרסו בהפצצות בעלות הברית ב-1943. ב-1953 נפטרה אמו, שחיה עד אז במחיצתו ובמחיצת אשתו בפלרמו. תומאזי די למפדוזה היה חבר בקבוצת אינטלקטואלים, אך את רוב זמנו בילה בקריאה, כתיבה והתבודדות. 
באחרית ימיו התגלה שהוא סובל מסרטן ריאות. הוא נפטר בבית חולים ברומא ונקבר בפלרמו, בבית קברות של המסדר הקפוצ'יני.

כתבים אחרים

בנוסף לרומן הגדול הנושא את שמו, כתב תומאזי די למפדוזה מספר יצירות נוספות. בהן סיפורים קצרים שיצאו בקובץ "סיפורים" ("I racconti") ב-1961 בהם סיפורו הקצר "השמחה והחוק" ("La gioia e la legge"), "שיעורים על סטנדל" ("Le lezioni su Stendhal") – עבודה ביקורתית על סטנדל שיצאה ב-1959, "מבוא לספרות הצרפתית של המאה ה-16" ("Invito alle lettere francesi del Cinquecento"), שיצא ב-1970, וכן מספר סקירות על הספרות בשפות שונות. כמו כן כתב אך לא סיים ספר בשם "זכרונות ילדות" ("Ricordi d'infanzia"), ורומן ממנו קיים רק פרק הפתיחה בשם "חתלתולים עיוורים" ("I gattini ciechi").
אברהם גריגורייביץ' אברמוביץ'

ביוגרפיה

נולד בכפר קטרינקה בפלך חרסון של האימפריה הרוסית (כעת באוקראינה) במשפחתו של עובד. ב-1917 משפחתו עברה לפלך אודסה. אחרי שסיים 7 שנים בבית הספר הוא התחיל לעבוד כאופה. ב-1930 עבר לאזור דונבס והתחיל לעבוד שם ככורה פחם. מ-1931 עבר לאודסה והתחיל לעבוד שם כמרכיב במפעל אוניות.
התגייס לצבא האדום ב-1932 וסיים קורסים של פיקוד זוטר. שירת כמכונאי-נהג טנק.
ב-1936 הגיע כמתנדב להשתתף במלחמת האזרחים בספרד לצד הרפובליקנים. בקרבות ליד גוודלחרה בהיותו מפקד טנק T-26 ניהל ריגול במקום הימצאו, קיבל מידע ותמך בחיל רגלים שתקפו בקרבת הטנק.
ב-4 במרץ 1937 במהלך קרב היה בראש הכוח הפורץ שהשתלט על 4 תותחים, מקלעים ורובים. על הפעילות הזו קיבל עיטור הדגל האדום.
ביולי הכוחות שהיה מסופח להם נשלחו לכיוון מדריד ותקפו ליד העיר ברונטה. הקרב התנהל במשך ארבעה ימים וב-9 ביולי לאחר שפגע בשני תותחים נפגע הטנק מתותח אחר והתחיל להישרף ולהיות מותך. הנהג ומפקד צריח נשרפו במקום ואברם מת יום למחרת.
נקבר יחד עם שאר צוות הטנק בקבר אחים ליד ברונטה. ב-3 בנובמבר אותה השנה עוטר על פועלו בעיטור "גיבור ברית המועצות".
התפלגות רב-נורמלית

בתורת ההסתברות, התפלגות רב-נורמלית, או התפלגות גאוסיאנית רב-ממדית, (באנגלית: Multivariate normal distribution) היא הכללה של התפלגות נורמלית למשתנים מקריים רב-ממדיים. היא מוגדרת בתור וקטור משתנים מקריים, שכל צירוף ליניארי שלו מתפלג נורמלית. ישנה גם הגדרה (כללית יותר) בשפה של פונקציות אופייניות (הקובעת את המשתנה).
להתפלגות רב-נורמלית מספר שימושים, כגון הוכחת טענות על התפלגות הממוצע וסטיית התקן של משתנים מקריים שווי התפלגות נורמלית; טענות אלו שימושיות במיוחד בסטטיסטיקה. ניתן גם לנסח את משפט הגבול המרכזי בגרסה רב-ממדית בעזרת התפלגות רב-נורמלית.

הגדרה

יהי  וקטור משתנים מקריים ממשיים. נאמר ש- מתפלג רב-נורמלית (או גאוסיאנית) אם לכל  המשתנה המקרי (החד ממדי)  מתפלג נורמלית, כלומר קיימים  (תלויים ב-) כך ש-.
אם  משתנה רב-נורמלי, מסמנים  כאשר  הוא וקטור התוחלות, ו- היא מטריצת השונויות המשותפות -

הפונקציה האופיינית

ניתן לאפיין את המשתנים המקריים הגאוסיאניים על בעזרת הפונקציה האופיינית שלהם: וקטור משתנים מקריים הוא גאוסיאני אם ורק אם הוא בעל פונקציה אופיינית:
מטריצה השונויות  היא חיובית.
בפרט, נובע שהמשתנים המקריים בלתי מתואמים אם ורק אם הם בלתי תלויים (מה שלא נכון באופן כללי).

לכסון

לכל משתנה מקרי רב-נורמלי  קיימים משתנה מקרי  ומטריצה אורתוגונלית  כך ש-, כאשר  ו- הם הערכים עצמיים של  (מטריצת השונויות המשותפות). 
בכיוון ההפוך, לכל משתנה מקרי רב-נורמלי  ולכל מטריצה אורתוגונלית , המשתנה המקרי  גם הוא רב נורמלי: .
כדי להוכיח משפט זה, יש להפעיל לכסון אורתוגונלי על  (בפרט, המטריצה  נבחרת להיות המטריצה המלכסנת).

פונקציית צפיפות

כאשר מטריצת השונויות  איננה מטריצה סינגולרית - כלומר כל ערכיה העצמיים  שונים מאפס, למשתנה הרב-נורמלי יש פונקציית צפיפות, הנתונה על ידי הנוסחא:
כאשר  מסמן את הדטרמיננטה של .

התפלגות רב-נורמלית סינגולרית

בדרך כלל מניחים כי מטריצת השונויות  איננה מטריצה סינגולרית. כאמור, במקרה זה למשתנה הרב-נורמלי יש פונקציית צפיפות.
עם זאת, כאשר מורידים את ההנחה האחרונה (כלומר, יש ערכים עצמיים אפס), מתקבל משתנה מקרי רב-נורמלי סינגולרי. ההגדרה בעזרת הפונקציה האופיינית היא כללית יותר (כלומר, תקפה גם במקרה הסינגולרי). במקרה זה אין פונקציית צפיפות (ביחס למידת לבג) - ערכיה כל פונקציית צפיפות ייקבעו על ידי פחות מ- משתנים, ואינטגרל של פונקציה כזו הוא אפס ולא 1, כנדרש מפונקציית צפיפות.
בכל זאת, ניתן להגדיר מידות אחרות (על תת-מרחב -ממדי של ) ואז מוגדרת פונקציית צפיפות עבור משתנה מקרי ביחס למידה החדשה.

יישומים

בעזרת התפלגות רב-נורמלית, ניתן להוכיח תוצאות חשובות בסטטיסטיקה. 
למשל, אם  משתנים מקריים בלתי תלויים המתפלגים , נסמן  ו-. אז מתקיים , כלומר מתפלג סטודנט עם  דרגות חופש.
מחילות

תקציר העלילה

דוד, יהודי מארצות הברית, מתגייס לצה"ל, ובמהלך השירות הצבאי שלו הורג בשוגג ילדה פלסטינית. בעקבות זאת לוקה דוד בהלם, ומאושפז בבית חולים לחולי נפש, המצוי במקום שבו שכן הכפר הפלסטיני דיר יאסין. ניצול שואה החי במוסד מספר לדוד שרוחות תושבי הכפר שנרצחו מנסות לתקשר עמו. אביו של דוד מביא אותו לניו יורק שם הוא מתאהב בלילה, אמריקאית פלסטינית, שבתה, אמל, דומה לילדה שאותה הרג דוד.
Windows Installer

Windows Installer (בעבר היה ידוע כ-Microsoft Installer) הוא רכיב תוכנה, המשמש להתקנה, תחזוק, והסרה של תוכנות במערכות ההפעלה המודרניות של חלונות מבית מיקרוסופט. מידע ההתקנה ולפעמים הקבצים עצמם נארזים ב"חבילת התקנה" הבנויה באופן רופף על פי בסיס נתונים יחסי כאחסון בתבנית COM, וידוע גם בתור "קובצי MSI" בשל סיומת ברירת המחדל שלהם.
Windows Installer שונה באופן משמעותי מקודמתה Setup API. התכונות החדשות כוללות שלד תוכנת ממשק משתמש גרפי ומחולל אוטומטי של רצף הסרת תוכנה. Windows Installer מהווה חלופה לתוכנות התקנה אחרות בנות קובץ הרצה נייד, כדוגמת InstallShield ו-NSIS.
מיקרוסופט מעודדת חברות צד שלישי להשתמש ב-Windows Installer כבסיס לשלדי תוכנות התקנה, כך שהם יוכלו להסתנכרן באופן מתאים עם תוכנות התקנה, ולשמור על אחידות בסיס הנתונים הפנימי של המוצר המותקן. תכונות חשובות כמו "ביטול שינויים וניהול גרסאות" תלויות בבסיס נתונים פנימי אחיד, כדי לבצע באופן אמין פעולות.
סלפורד

הקהילה היהודית בסלפורד

בעיר סלפורד ובאזורים הסמוכים של פרסטויץ' (Prestwich), שברובע בורי (Bury) וצפון מנצ'סטר, קהילה יהודית חרדית שמונה 30,000 נפש.
גרייט בר

גרייט בר (מאנגלית: Great Bear; מילולית: דוב גדול) הוא יער גשם ממוזג בדרום מערב קולומביה הבריטית שבקנדה. הרוחות העולות מן הים אל רכסי ההרים גורמות לכמות משקעים מרובה באזור שבין ההרים לחוף.
גרייט בר הוא אחד מיערות הגשם הממוזגים הגדולים ביותר שיד האדם עוד לא נגעה בהם. בפברואר 2006 התגבש הסכם בין הממשלה המקומית וקואליציה רחבה של ארגוני שימור הסביבה, ציידים ובעלי אכסניות שהכריזו על פארק לאומי לאורך 250 ק"מ על רצועת החוף. השטח המוגן של הפארק כולל כ-18,000 קמ"ר, פי שניים משטחו של פארק ילוסטון, ועוד 46,900 קמ"ר שלא יהיה מוגן באופן מוחלט אבל ינוהל על פי תוכנית משותפת כדי לשמר את היער. 
האזור משמש כבית גידול למאות מינים, ביניהם, פומה, זאב, סלמון, דוב גריזלי ותת סוג ייחודי בצבע לבן של דוב שחור אמריקני, בשם דוב קרמוד.
פשתן

מאפיינים

הפשתן הוא צמח חד-שנתי שגובהו עד 120 ס"מ. עלי הפשתן ירוקים באורך 2–4 ס"מ. פרח הפשתן תכול ולו חמישה עלי כותרת. פרי הפשתן הוא כמוסה עגלגלה ויבשה בקוטר 5–9 מ"מ המכילה מספר זרעים באורך 4–7 מ"מ.

שימושים

המונח פשתן מתייחס לא רק לצמח אלא גם לבד הנארג מסיביו.
קיימים מספר שימושים לפשתן. סיביו, זרעיו וחלקים אחרים משמשים כאמור לייצור בד, צבע, נייר, תרופות, רשתות דיג וסבון. הוא צומח גם כצמח נוי, שכן חלק מסוגי הפשתן מצמיחים פריחה כחולה אמיתית (מרבית הפרחים הכחולים הם למעשה בגווני סגול).

בד פשתן

בד שנארג מסיבי צמח הפשתן, נחשב לבד איכותי ועמיד מאוד, הודות לסיבים הארוכים. בעבר שימש לייצור כלי-מיטה. לכן, עד היום, בשפות רבות, המינוח מצעים ופשתן זהה (למשל באנגלית: linen). גם בתלמוד הבבלי במסכת מנחות בפרק "התכלת" מוזכר המונח "סדין בציצית" ושם המילה "סדין" משמעותה "פשתן", צורת האריגה הפשוטה ביותר של שתי וערב מיוחסת לבד זה ועד היום נקראת בשפה מקצועית "אריגת פשתן".
במסורת היהודית מוזכר הפשתן בכמה הקשרים: איסור שעטנז המתייחס לבגד הארוג מסיבי צמר ופשתן. בגדי הכהנים היו עשויים מפשתן. חבלי פשתן שימשו ככל הנראה כפתילות לנרות. בפרק "במה מדליקין" במסכת שבת כתוב שלנר שבת מותר להשתמש בפתילה של פשתן, היות שהלהבה נתפסת בה בצורה יציבה.
בלוח גזר נמצא צירוף המילים "עצד פשת"; ככל הנראה הצורה לקריאת הצירוף היא "עציד פשתה". קיימת הסכמה יחסית שהצירוף אכן מתקשר לצמח הפשתה (בהקשרו; שכן מדובר ברשימה חקלאית). הצירוף "עציד פשתה", מזכיר את הפסוק "והיא העלתם הגגה ותטמנם בפשתי העץ הערכות לה על הגג" (יהושע ב ו), אותו פירש הרד"ק: "בפשתי העץ – רצה לומר שהיו עדין הפשתים בגבעוליהם והעלתם הגגה ליבשם והטמינה אותם בתוכם". גבעולי הפשתן נקראו "עצי פשתן".
ביוזמת פרופסור מנחם לוין בשנות ה-50 חודש גידול הפשתן בארץ והוא גדל בשטח של עד כ-20 אלף דונם באזור הדרום. הגידול נמשך עד סוף שנות ה-60.
בגולן, באתר הארכאולוגי אום אל-קנאטר, נמצא מרכז עיבוד הפשתן הגדול בארץ, בקרבת אחד מבתי הכנסת העתיקים המפוארים ביותר. חוקרים קישרו בין מתקן העיבוד, הצורך מים מרובים, ובין עושרו של הכפר העתיק ופארו של בית הכנסת בהתאם.

זרעי פשתן

לפשתן זרעים קטנים וחלקים, הדומים לזרעי שומשום, ומשמשים למאכל ולמרפא. קיימים מחקרים מדעיים המצביעים על זרעי פשתן טחונים כמסייעים בהורדת כולסטרול בדם וממתנים את השפעת תופעות גיל המעבר אצל נשים.
קיימים כמה סוגים של זרעי פשתן בצבעים חום, צהוב-זהוב או ירוק. רוב סוגי הזרעים עשירים בחומצה אלפא-לינולנית (α-Linolenic acid — ALA) ממשפחת אומגה 3. הזרעים משמשים למאכל לאדם ולבעלי חיים, וגם כבסיס לשמן לשימוש בתעשיית הצבע, במיוחד לצביעת עצים ובדים.
זרעי פשתן טחונים ושמן פשתן שהופק ואוחסן בתנאים מתאימים, מהווים מקור לאומגה 3 מסוג ALA. חומצה זו מומרת בגוף ל-EPA ו-DHA שהן חומצות השומן החשובות לאדם, אך באחוז נמוך (כ-5%).

שמן פשתן

שמן המשמש בתעשיית הצבעים. צבעי שמן לאמנים מורכבים עד היום משילוב של פיגמנט עם שמן פשתן, וזה משמש לדילול והבהרה של הצבעים. יתרונו הוא זמן ייבוש ארוך, שמאפשר לבצע תיקוני גוון רבים, ושכבה מיובשת עמידה. שמן פשתן טהור נוטה להתייבש עם גוון צהבהב, ולטובת צבעים מסוימים משתמשים בשמן פשתן מולבן.
שירות ההגירה הממלכתי של אוקראינה

ביקורת

ב-12 יוני 2013 קבינט השרים של אוקראינה ביטל את החלטה מספר 185, לפיה הנפקת דרכונים יבוצע על ידי הקונסורציום הפרטי "EDPAS

" (ЄДАПС) והאחריות להדפסת דרכונים הוחזרה לידי המדינה, באמצעות שירות ההגירה.
שינוי חד שכזה של החלפת היצרן הוביל לעיכובים בהנפקת דרכונים. בעיצומה של עונת החגים, כ-100 אלף אנשים לא היו מסוגלים לקבל אותם בפסק זמן סביר.
הועלו גם טענות נגד תעריפי המדינה להנפקת דרכונים. החוק אומנם מגדיר סכום של 170 הריבניה, אך שירות ההגירה גובה 377 הריבניה והפער מוביל לא פעם לתביעות משפטיות רבות כנגד שירות ההגירה.
הירחים הגליליאניים

הירחים הגליליאניים הם ארבעה ירחים של כוכב הלכת צדק שהתגלו על ידי גלילאו גליליי ב-7 בינואר 1610. אלו הם הגדולים שבירחי צדק ולכן קל יחסית להבחין בהם במשקפות אסטרונומיות פשוטות ובטלסקופים קטנים. למעשה, את אחד מהם, את קליסטו, ניתן לראות בעין בלתי מזוינת בתנאים אופטימליים.
לאחר השמועות על גילוים, טענו כי האסטרונום הסיני גן דה (Gan De) גילה אותה בשנת 362 לפנה"ס, כמעט 2,000 שנה לפני גלילאו. 
גלילאו תצפת בתנועת הירחים במשך מספר ימים וגילה כי הם במסלול סביב צדק. הגילוי תמך בתאוריה של קופרניקוס והראה כי לא כל גרמי השמים סובבים את כדור הארץ.

שמות הירחים

לאחר הגילוי קרא גלילאו לתגלית Cosmica Sidera כאות כבוד לקוזימו השני דה מדיצ'י, הדוכס הגדול של טוסקנה, ולאחר מכן שינה את השם ל-Medicea Sidera ("הכוכבים של מדיצ'י"), מפני שבאותה תקופה חיו ארבעה אחים מהמשפחה (קוזימו, פרנצ'סקו, קרלו ולורנצו). התגלית הוכרזה לבסוף בספר "שליח הכוכבים" (Sidereus Nuncius) שראה אור בוונציה חודשיים לאחר הגילוי.
שמות רבים הוצעו לירחים, אך לבסוף נותרו על כנם השמות שהוצעו על ידי סימון מריוס שטען שגילה את הירחים במקביל לגליליאו. הירחים איו, אירופה, גנימד וקליסטו, הם על שמות המאהבות של זאוס, ראש האלים במיתולוגיה היוונית, המקביל ליופיטר, שעל שמו נקרא כוכב הלכת צדק.
גלילאו השתמש בשיטת מספור הנהוגה עד ימינו. הוא כינה את הכוכבים במספרים 1,2,3,4. 1 מתייחס לאיו, מפני שהוא הקרוב ביותר לצדק מבין ארבעת הירחים הגלילאנים. 2 מתייחס לאירופה, 3 לגנימד ו-4 לקליסטו (רחוק ביותר מצדק). גלילאו השתמש בשיטה זו אך מעולם לא פרסם אותה בציבור.
שארג'ה (עיר)

סקירה כללית

שארג'ה היא העיר השלישית בגודלה באיחוד האמירויות הערביות, אחרי דובאי ואבו דאבי. ארמון השליט של שארג'ה, השייח' ד"ר סולטן בן מוחמד אל קסימי, ממוקם כ-20 ק"מ מדרום-מזרח לעיר.
שארג'ה משקיפה על המפרץ הפרסי, ובה אוכלוסייה של למעלה מ-800,000 (2008). בעיר שוכנים המרכז המינהלי והמסחרי של האמירות לצד מגוון מפעלי תרבות ומסורת מקומית בהם מספר מוזיאונים בתחומי הארכאולוגיה, מדע וטבע, היסטוריה,  אמנות, מורשת מקומית, אמנות ותרבות האסלאם. נקודות ציון בולטות בעיר כוללות שני שווקים מקורים, המעוצבים בעיצוב איסלאמי ומספר אזורי בילוי ונופש ופארקים ציבוריים. העיר זכתה לפרסום אף בשל מסגדיה המפוארים.
לאחר הגאות בתחום הבנייה שהתרחשה בדובאי בשנת 2005, הוקמו בשארג'ה גורדי שחקים ובניינים מודרניים בשכונות חאן  ולגונת חאלד. בניינים גבוהים אלה, אשר הביאו בעקבותיהם גידול באוכלוסייה, לצד פיגור בפיתוח התשתיות לקויות גרמו לפקקי תנועה בעיר. לעומס תנועה זה תרם אף מיקומה של העיר בין האמירויות הצפון-מזרחיות לבין דובאי. רבים מתושבי שארג'ה נוסעים בסופי השבוע 15 ק"מ כדי לבקר בדובאי. שארג'ה גובלת בערים של דובאי ועג'מאן, ונמצאת כ-170 ק"מ מעיר הבירה אבו דאבי.

היסטוריה

שארג'ה הייתה אחת העיירות העשירות באזור המפרץ עם יישוב הקיים במקום מעל 5,000 שנים. בתחילת המאה ה-18 שבט קאסים התיישב בשארג'ה ובשנת 1727 לערך הכריז על עצמאותה. ב-8 בינואר 1820 חתם שייך סולטן הראשון על אמנת הספנות הכללית עם בריטניה, זאת לצד ארבע האמירויות השכנות, שבו הסכים להיות פרוטקטורט בריטי כדי למנוע השתלטות האימפריה העות'מאנית. 
ב-2 בדצמבר 1971 התאחדו שארג'ה יחד עם אבו דאבי, דובאי, עג'מאן, אום אל-קיוין, ופוג'יירה כדי ליצור את איחוד האמירויות הערביות. בדומה לאמירויות אחרות, שמה של שארג'ה נודע בקרב אספני בולים כיוון שהשירות הבולאי המקומי מנפיק מספר רב של בולים בנושאים שונים.

תחבורה

בעיר קיימת תשתית תחבורה מפותחת. בדומה לערים ראשיות רבות, בשארג'ה קיים עומס כלי רכב פרטיים בכבישים, במיוחד בשעות הבוקר ואחר הצהריים, בכבישים המובלים לדובאי. מערכת התחבורה הציבורית בשארג'ה פועלת במטרה להקל על עומס התנועה בכבישים. התחבורה הציבורית בעיר מבוססת על אוטובוסים בעיר ובין הערים באמירויות. 
שדה התעופה הבינלאומי שארג'ה הוא השלישי בגודלו בנפח תנועת מטענים מוטסים. בשדה נמצא מרכז הפעילות של חברת תעופה זולה, אייר עראביה. מהשדה יוצאות טיסות יומיות ללבנון, ירדן, לונדון, הולנד, אוקראינה, הודו, מצרים, סוריה, פקיסטן, בנגלדש, ערב הסעודית, איראן ומדינות נוספות. 
מהעיר יוצאים שני סוגי כבישים מהירים המסומנים באותיות E ו-S. כבישים בסימון E מובילים לאמירויות שכנות ולו הכבישים המסומנים ב-S הם בתוך האמירות.
ליגנומוויטאה קי

היסטוריה

קי ליגנומוויטאה לא היה מעולם מיושב בצורה צפופה, והעובדה שהכביש המהיר מעל הים לא עוברת דרכו מנעה את פיתוחו והשאירה את האי מבודד. האי היה בבעלות פרטית מאז שנת 1848, ובשנת 1967 אף הוגשה בקשה לבניין כביש המקשר את האי לכביש המהיר, אולם בקשה זו נדחתה ואיפשרה את הפיכת האי, לימים, לשמורת טבע.
שרידים שהתגלו באי הכוללים שרידי מבני מטבח ותילי קבורה מעידים על התיישבות של אינדיאנים באי לפני גילויו על ידי הספרדים.
האיזכור הראשון של האי מופיע במפה ספרדית משנת 1760 בה מכונה האי "קאיו דה לה לנאה" (Cayo de la Leña - "אי עץ האש"), בשל העצים הרבים שהיו על האי ששימשו את הספינות הספרדיות שעברו בסמוך לו כעצי בעירה. 
חומה עשויה אבני אלמוג, שאורכה כקילומטר, מעידה על ניסיון יישוב של האי, אולם לא ברור אם החומה נבנתה על ידי מתיישבים ספרדיים או על ידי שודדי הים הקאריביים שהשתמשו באי כבסיס.
האיזכור הראשון של יישוב באי מופיע ביומנו של ויליאם האקלי המתאר ביקור באי ב-25 בפברואר 1832, ופגישה עם תושב האי שהתפרנס מכריתת עצים. ניסיון לבנות באי באר מים לא צלח. כתבה של ד"ר ג'י בי הולדן במגזין החודשי הרפרז מציין שבאי מתגורר תושב אחד.
ב-2 במרץ 1971 נרכש האי על ידי מדינת פלורידה, והאי הפך לפארק הבוטני המדינתי ליגומוויטאה קי.
ציון לוי

הרב ציון רחמים לוי ( אלול תרפ"ה, 1925 - מר חשוון תשס"ט, 2008) היה הרב הראשי של יהדות פנמה במשך 57 שנים.

ביוגרפיה

נולד בארץ ישראל למקובל הרב יעקב לוי שהיה דיין בבית דינו של הרב רפאל אנקווה במרוקו לאחר שעלה לארץ ישראל למד בישיבת המקובלים בית אל בעיר העתיקה בירושלים. 
מסופר שכאשר עלו הוריו לארץ ממרוקו התפללה אמו שתזכה ללדת את בנה בארץ ישראל, ואכן לאחר שירדו מהאונייה והגיעו לירושלים נולד שם. 
בצעירותו למד בישיבת פורת יוסף בעיר העתיקה בירושלים, והיה לחברותא של הרב עובדיה יוסף, שעמו המשיך להתכתב בנושאים הלכתיים במשך השנים. בגיל 17 לערך קיבל סמיכה לרבנות ולאחר מכן התמנה להשגיח על כשרות הבשר של ירושלים].
בגיל 23 לאחר נישואיו לשרה לבית ביטון נשלח על ידי ראש ישיבת פורת יוסף רבי עזרא עטיה, לכהן כרב בפנמה. פעל שם כשוחט ומוהל. מצב היהדות בקהילה בשנים הראשונות לכהונתו הצריך לקבל היתר להתפלל ללא מניין, כיוון שלא היה שם מניין שומרי שבת. הרב לוי הקים מוסדות רבים. 
הלווייתו יצאה מישיבת פורת יוסף, בראשות הרב עובדיה יוסף, שהספיד את ידיד נעוריו. כמו כן הספידוהו הרבנים הראשיים לישראל. נקבר בהר המנוחות. לאחר פטירתו נבחר על פי בקשתו בנו, הרב חיים לוי, למלא את מקומו.
אחיו הוא הרב משה לוי שהיה הרב הראשי הראשון של העיר בת ים. אחיינו הוא איש התקשורת ג'קי לוי.
ישיבת איילת השחר

צוות הישיבה

הר"מים הם הרב יניב רזניק, הרב אורן טרבלסי, הרב טוביה בלייכר, הרב ליאור בנדט והרב אסף בנית. 
הרב אלי בזק והרב גולן סעדון מגיעים פעם בשבוע ומלמדים שיעורי אמונה. הרב יעקב סופר מגיע לשלושה ימים מדי שבוע ומעביר בעיקר חבורות ושיעורי אמונה. כמו כן מלמד הרב דניאל מילר - ראש ישיבת עטרת נחמיה, שהיה בעבר ראש כולל האברכים של הגרעין התורני במקום.
אלבקור

מאפיינים

אורכו של האלבקור עשוי להגיע ל-140 ס"מ, ומשקלו יכול להגיע ל-45 ק"ג. דגי טונה אלבקור חיים עד 600 מטרים מתחת לפני המים, והם נפוצים באזורים סובטרופיים בחלקו הצפוני של האוקיינוס השקט, באוקיינוס ההודי, בצפון האוקיינוס האטלנטי ובים התיכון.
גופם של האלבקורים מכוסה בקשקשים קטנים במיוחד, לאורך גופם נמתח פס כחול בוהק ועל סנפירי הגב והשת מופיעים גוני צהוב. סנפירי החזה ארוכים במיוחד בדומה לטונה עיננית. הזכרים דומים לנקבות, אך גדולים יותר. תוחלת החיים של הזכרים ארוכה מזו של הנקבות (כ-13 שנים באוקיינוס האטלנטי, וכתשע שנים בים התיכון). מסיבה זו, בין הפרטים הבוגרים יש יותר זכרים מאשר נקבות.
האלבקור מגיע בלהקות לישראל במרחק של כמה עשרות קילומטרים מהחוף בחודש מאי, ונָדוג באופן מסחרי, וכן על ידי חובבי ספורט הדיג בשיטת טרולינג. מספריו יתמעטו עם חלוף חודשי הקיץ.
יחסי סיירה לאון–ספרד

סקירה כללית

היחסים של ספרד עם סיירה לאון הם רופפים מאוד ושתי המדינות לא משתפות פעולה כלל באופן מסורתי. היא גם לא הופיעה בתוכנית המתאר של ספרד לשיתוף פעולה באזור מערב אפריקה לשנים 2013 עד 2016. עם זאת בשנים האחרונות חלה עלייה בשיתוף הפעולה בין שתי המדינות, בין היתר בארגונים מולטילטרליים שונים דוגמת האומות המאוחדות.